17.05. 13 Nýuppsetta felags framsýningin hjá Fornminnissavninum og Náttúrugripasavninum letur upp fríggjadagin 24. mai 2013 kl. 14. Hoyvíksgarður letur upp mánadagin 3. juni. 19.10. 12 Savnsfagnaðurin 2012 liðugur Sera væl vitjað tiltak bæði innandura uppi í Brekkutúni og niðri í Útisavninum í Hoyvík. Mánadagin, týsdagin og fríggjadagin var keðiligt veður við vindi og regni. Men mikudagurin og hósdagurin gjørdust sera góðir. Her eru nakrar myndir úr Útisavninum: børn úti á akrinum, har skúlaflokkar hava velt korn tey gera bond úr ull inni í roykstovuni børnini og smiðurin práta um jarnsmíð tey mala korn á kvørn siga søgur í Hoyvíksgarði ríða á føroyskum rossum granska djór úr fjøruni Meira um Savnsfagnaðin 2012 á: www. snar. fo 10.10. 12 Búsetingin í Koltri tíðarfest til 800-900 árini! Tíðarfesting av brendum byggkornið frá fornfrøðiligum rannsóknum í Koltri er júst komin. Hon vísir, at búleikast hevur verið í býlinginum Heima í Húsi í Koltri í 800-900 árunum–t. v. s. longu tíðliga í víkingaøld. Les meira 18.09. 12 Heystið er komið, og framsýningarnar lata aftur Broytingar verða í framsýningunum í vetur. Náttúrugripasavnið stongir sína framsýning á Debesartrøð og flytir niðan til Fornminnissavnið. Savnsfagnaðurin verður bæði í Brekkutúni 6 og í Útisavninum í Hoyvík-bæði inni og úti: Mánadag 15. okt. til fríggjadag 19. okt. kl. 11-16. Evnið í ár er ALDUR. 11.05. 12 Varðveitingararbeiðini upp á Múrin í Kirkjubø halda nú fram Farið er nú undir niðurtøku av veðurverjuni Sum liður í varðveitingartiltøkunum, sett vórðu út í kortið januar 2010 við góðkenning landsstýrismannsins við mentamálum, verður nú hildið á fram við at fremja ætlanirnar við konserveringstiltøkunum. Les meira 28.02. 12 Dansibørn á hvalastøðini við Áir Leygardagin 12. februar var stór innrás á gomlu hvalastøðini við Áir. Tey knapt 500 fólkini fingu frágreiðingar, hugdu at bygningunum og økinum annars, og at enda slógu tey ring, áðrenn farið varð avstað. Sí tíðindi